Publication: Magyar Közlöny
Issue: MK-1999-64 (Year: 1999, Number: 64)
Era: 1990-2004
Section: az 1997. évi C. törvény alkalmazását, hanem azt kell vizsgálni,
Paragraph Index: 131

3. Végül a III. alatti kérdésben a jogegységi tanács azt tartotta jelentősnek, hogy eredményes üzemi tanács-választás esetén mindkét félnek fontos érdeke fűződik az üzemi tanács, illetve üzemi tanácsok és a központi üzemi tanács mielőbbi működésének megkezdéséhez és az üzemi tanács(ok)nak a munkáltatói döntésekben való részvételéhez. A központi üzemi tanácsot a munkavállalók nem közvetlenül választják, hanem az Mt. 44. §-ának (2) bekezdése értelmében a már megválasztott üzemi tanácsok a munkavállalók létszámával arányos számban delegálnak tagokat a központi üzemi tanácsba a már megválasztott üzemi tanácstagok közül. Az Mt. 54. §-a rendelkezéséből az következik, hogy az üzemi tanács-választás megtámadására vonatkozó szabályok hatálya nem terjed ki a központi üzemi tanács delegálás útján történő megalakítására. A fenti indokok alapján hozta meg a jogegységi tanács a rendelkező részben írt határozatát. Budapest, 1999. július 5. Dr. Horeczky Károly s. k., a tanács elnöke Dr. Ádám Lóránt s. k., Dr. Fekete Zsuzsanna s. k., előadó bíró bíró Dr. Stefán László s. k., Dr. Tallián Blanka s. k., bíró bíró Az Országos Rendőr-főkapitányság Igazgatásrendészeti Főosztály közleménye A közúti közlekedés rendőrhatósági igazgatásáról

Source: https://magyarkozlony.hu/hivatalos-lapok/9c016fa647b7c2ed665591d06b11e63591d98986/dokumentumok/132bcb8546805be08c252ebd85b7700271ca59e5/letoltes